b'\n_START_ARTICLE_\nBojsno\n_START_SECTION_\nIzvor krajevnega imena\n_START_PARAGRAPH_\nKrajevno ime je verjetno izpeljano iz prvotnega  imena Bojcno (selo/polje), kar domnevno  vsebuje svojilni pridevnik hipokoristika Bojec, ki se je v rednem jezikovnem razvoji razvil iz Boj\xd1\x8cc\xd1\x8a, ohranjenega v slovenskih priimkih Bojc, Bojec.  V starih listinah (Jo\xc5\xbeefinski voja\xc5\xa1ki zemljevid Slovenije) se kraj omenja leta 1763 kot Nawoissina in Novoissina.\n_START_SECTION_\nZgodovina\n_START_PARAGRAPH_\nLeta 1960 je bila zgrajena \xc5\xa1ola, ki pa so jo zaradi premajhnega \xc5\xa1tevila u\xc4\x8dencev leta 1966 opustili. U\xc4\x8denci od tedaj obiskujejo Osnovno \xc5\xa1olo Globoko. Poslopje \xc5\xa1e stoji, v njem so danes ob\xc4\x8dasne prireditve._NEWLINE_V vasi se je leta 1917 rodil Karlo Umek, strelec in olimpionik, leta 1933 pa Mihael \xc5\xbdmavc, agronom in strokovnjak za kmetijsko mehanizacijo.'